אדניום נפוח

אדניום נפוח (שם מדעי: Adenium obesum, נקרא גם "אדונית המדבר" ו"ורד המדבר") הוא פרח בסוג אדניום ממשפחת ההרדופיים. מחוץ למדבר, האדניום נפוץ כצמח נוי.

מאפיינים 
האדניום הוא פרח מדברי. מקורו במדבריות של המזרח התיכון, חצי האי ערב ומזרח אפריקה. בשל מקורו המדברי, האדניום לא זקוק להשקיה רבה. הוא עמיד בפני חום אך רגיש לקור. בארץ ישראל הוא פורח בקיץ, ממאי עד אוקטובר. מומלץ לגדלו בעציץ, כיוון שבחורף רצוי להעבירו למקום מוגן מגשם ולחות.

האדניום הוא שיח יחסית גדול. גובהו יכול להגיע עד ל-150 ס"מ, ורוחבו נע בין 50 ל-80 ס"מ.
גזע האדניום הוא בשרני ועבה. פריחתו כוללת פרחים יפים וגדולים בצבעי ורוד, ארגמן ולבן, שצורתם היא של בסיס כצינורית עם אבקנים צהובים הנפתח לפרח צלחתי בעל 5 עלי כותרת.

שורשו של האדניום הנפוח הוא בצורת בקבוק, מה שמסייע באגירה יעילה של המים המעטים שהצמח קולט במדבר.

גלריה

קישורים חיצוניים 

 מידע ותמונות באתר שתיל
 מידע ממשתלת גצלר

הערות שוליים 

צמחים שתוארו ב-1819
טקסונים שתוארו בידי יוזף אאוגוסט שולטס
הרדופיים
צמחי נוי
סוקולנטים